Først og fremmest åbnede de først for mit internet og tv 6 dage efter deadline. Dette førte til en masse samtaler og spildt tid med kundeservice hvor jeg blev sendt rundt fra den ene til den anden servicemedarbejder. Ydermere efter de endeligt får åbnet for internet og tv er der stadig ingen forbindelse. Jeg ringer igen ind og bliver sendt rundt. Den ene lover at han ringer igen mandag. Ingen ringer mandag. En anden siger at det bare lige er et nummer på routeren jeg skal ringe ind med når jeg kommer hjem. Det gør jeg men pludseligt er det slet ikke det der er problemet. Jeg har dokumenteret over 1½ times samtale med Yousee's kundeservice. Endeligt er der en medarbejder der syntes at vi skal fejlmelde dette og sende en tekniker ud. Teknikeren er her i 5 min før han spørger om vi har andre tv og internet stik. Vi har en i soveværelset. Den har jeg selvfølgelig ikke skænket en tanke da jeg tænkte at alle disse stik var forbundet. Og ingen inde fra Yousee's kundeservice har spurgt mig om andre stik i lejligheden. Og angiveligt med regningen.

Jeg har også lavet en aftale med Yousee's sælger om at jeg skal have kanal 4 med til min tv pakke. Denne kanal kommer bare ikke frem. Og da jeg skiver tilbage til sælgeren får jeg af vide at han havde misforstået  mig og troede det var DK4. Nu siger han så at det slet ikke kan lade sige gøre at få Kanal 4 med til min tv pakke. Det er først da jeg siger at jeg så vil opsige mit tv, bredbånd og vores 2 mobiler at han ringer mig op og finder en løsning. En lidt kreativ løsning men dog en løsning. 

Nu har jeg så lige modtaget min første regning hvor jeg bliver opkrævet for tv og internet. Der bliver dog opkrævet for 1 uges tv og internet hvor det ikke virkede. Jeg har kundeservices ord for at jeg ikke skulle betale før det virkede. Jeg ringer nu ind til kundeservice og sidder først i kø i en halv time. Endelig kommer jeg igennem og får fat i hvad der lyder som en yngre dreng/mand. Jeg forklare ham min sag om at min regning er for høj på grund af den ekstra uge hvor mit tv og internet ikke har fungeret. Han siger så "Så det jeg hører dig sige er at du ikke vil betale regningen?". Jeg modsiger ham og forklare hele min sag en gang til. Han beder mig vente 2 minutter hvor han lige kigger sagen igennem. Da han vender tilbage siger han at han har fundet 480 kr jeg havde til gode og modregnet dem. Jeg siger at dette ikke løser problemet og at de 480 kr er modregnet i henhold til en aftale jeg har med sælgeren der ikke har kunne fremskaffe kanal 4. Han virker ligeglad og mener selv han har løst problemet. Jeg prøver med en pæn tone at forklare ham at de 480 kr er mine og de skal ikke modregnes da dette slet ikke er problemet. Igen er han uenig og mener ikke jeg har nogen råderet over de 480 kr. Efter en længere diskussion frem og tilbage får jeg ham til at regne dem tilbage. Nu er vi så tilbage hvor vi startede. Jeg forklare mit problem igen og nu siger han at hvis jeg skal havde noget tilbage af min regning så er det nogle andre i firmaet der sidder med den beslutning. Jeg spørger hvem det er så jeg kan kontakte dem og forklare dem sagen men han fortæller mig at det kan jeg ikke. Og slutter af med at jeg SKAL betale regningen uanset hvad. Så spildte jeg da også de 46 min af min aften. 

Jeg kan vist rolig sige at dette er den ringeste service jeg nogen sinde har fået. Og jeg har selv arbejdet i servicebranchen. 

Desværre er Yousee de eneste der kan levere den internet hastighed jeg har brug for på min adresse. Men var der andre udbydere var jeg løbet skrigende bort.